**INSTITUT ZA JADRANSKE KULTURE I MELIORACIJU KRŠA**

**21000 Split, Put Duilova 11, RKP: 3025**

**OBRAZLOŽENJE OPĆEG DIJELA FINANCIJSKOG PLANA**

**ZA RAZDOBLJE 2025.-2027.**

Sukladno članku 36. važećeg Zakona o proračunu (NN 144/21) uz prijedlog financijskog plana dostavlja se i obrazloženje općeg dijela financijskog plana. U ovom obrazloženju daje se opća slika financijskog plana kroz obrazloženje ukupnih prihoda, primitaka, rashoda, izdataka, prijenosa sredstava iz prethodne i u sljedeću godinu te stanje ukupnih i dospjelih obveza.

**PRIHODI I PRIMICI**

**Ukupni prihodi planirani za razdoblje 2025.-2027. godina (u EUR-ima)**

**Za 2025. godinu 2.979.660**

**Za 2026. godinu 2.805.239**

**Za 2027. godinu 2.596.668**

**Po izvorima financiranja / godina 2025. 2026. 2027.**

**Izvor 11 (Opći prihodi i primici) 2.300.083 2.300.083 2.300.083**

**Izvor 31 (Vlastiti prihodi) 168.305 168.305 168.305**

**Izvor 52 (Ostale pomoći) 378.372 203.951 128.280**

**Izvor 581 (Mehanizam za 132.900 132.900 0**

**oporavak i otpornost)**

Prihodi iz izvora 11 planirani su za aktivnosti: Programsko financiranje I. komponenta - redovna djelatnost javnih instituta za plaće i materijalna prava zaposlenih i materijalne troškove poslovanja kao i II. komponenta – razvojna komponenta.

Na izvoru 31 planirani su vlastiti prihodi od uslužnih djelatnosti Instituta za jadranske kulture i melioraciju krša: najam staklenika, analiza, programa i projekata ugovorenih s pravnim subjektima u Republici Hrvatskoj. Ovi izvori koriste se za pokriće rashoda vlastite djelatnosti, investicijsko održavanje, dodatna ulaganja na imovini, ali i za predfinanciranje EU projekata.

Izvor 52 sadrži namjenske prihode, prijenose sredstava između proračunskih korisnika istog proračuna na temelju propisa i natječaja. Ovdje su uključena i sredstva EU projekata koja Institut za jadranske kulture i melioraciju krša ostvaruje od drugog proračunskog korisnika unutar Državnog proračuna Republike Hrvatske: sredstva od Sveučilišta u Splitu za projekte Blue-connect - Noć istraživača i PRIMA - SeaFennel4med, kao i sredstva Ministarstva znanosti, obrazovanja i mladih za projekt PRIMA Safe-H2O-Farm. Na temelju nastavka financiranja programa i projekata iz namjenskih prihoda, a sukladno zaprimljenim obavijestima uplatitelja (HRZZ i Ministarstvo poljoprivrede, šumarstva i ribarstva) Institut za jadranske kulture i melioraciju krša je planirao prihode u okviru navedenih programa i projekata i to za plaće za doktorande, za četiri HRZZ projekta i za nastavak provedbe Nacionalnog programa očuvanja i održive uporabe biljnih genetskih izvora.

Na izvoru 581 planirana je III. komponenta Programskog financiranja - izvedbena komponenta kojom se financiraju posebni ciljevi Instituta za jadranske kulture i melioraciju krša, nabava opreme za znanstvenu djelatnost kao i ostali ciljevi navedeni u Uredbi o programskom financiranju javnih visokih učilišta i javnih znanstvenih instituta u Republici Hrvatskoj.

**RASHODI I IZDACI**

**Ukupni rashodi planirani za razdoblje 2025.-2027. godina (u EUR-ima)**

**Za 2025. godinu 2.989.660**

**Za 2026. godinu 2.805.241**

**Za 2027. godinu 2.729.567**

**Struktura rashoda po izvorima 2025. 2026. 2027.**

**Izvor 11 2.300.083 2.300.083 2.300.083**

**Izvor 31 168.305 168.305 168.305**

**Izvor 52 378.372 203.953 128.279**

**Izvor 581 142.900 132.900 132.900**

**Struktura rashoda po skupinama 2025. 2026. 2027.**

**31 Rashodi za zaposlene 2.344.366 2.312.962 2.269.680**

**32 Materijalni rashodi 434.586 360.970 325.073**

**34 Financijski rashodi 1.961 2.000 2.000**

**37 Naknade građanima i kućanstvima… 6.809 6.809 4.154**

**42 Rashodi za nabavu proiz. dug. imovine 196.938 117.500 123.660**

**45 Rashodi za dod. ulag. na nef. imovini 5.000 5.000 5.000**

Udio rashoda za zaposlene u ukupnim rashodima iznosi 78,42% (za 2025. godinu). Rashodi su planirani temeljem raspoloživih prihoda po izvorima i prema podacima Ministarstva znanosti, obrazovanja i mladih. Uredbom o programskom financiranju javnih visokih učilišta i javnih znanstvenih instituta u Republici Hrvatskoj i potpisivanjem programskog ugovora između Instituta za jadranske kulture i melioraciju krša i Ministarstva znanosti, obrazovanja i mladih utvrđuje se višegodišnje financiranje osnovne, razvojne i izvedbene proračunske komponente Instituta za jadranske kulture i melioraciju krša sredstvima Državnog proračuna Republike Hrvatske (izvori 11 i 581).

**PRIJENOS SREDSTAVA IZ PRETHODNE GODINE I U SLJEDEĆU GODINU**

Iz prethodne 2024. godine u 2025. godinu prenose se sredstva u ukupnom iznosu od 614.714 EUR-a kako slijedi:

* Izvor 31 - vlastiti prihodi za potrebe vlastite djelatnosti (rashodi za dodatna ulaganja na zgradama u Splitu i Kaštelima) i za predfinanciranje EU projekata u iznosu od 381.271 EUR-a,
* Izvor 52 - ostale pomoći odnosi se na sredstva Hrvatske zaklade za znanost, Sveučilišta u Splitu i Ministarstva znanosti, obrazovanja i mladih koja su ostala neutrošena u 2024. godini za provedbu projekata u tijeku u iznosu od 83.670 EUR-a,
* Izvor 581 - izvedbena komponenta u iznosu od 149.773 EUR-a.

Iz 2025. godine u sljedeću 2026. godinu prenose se sredstva u ukupnom iznosu od 604.714 EUR-a kako slijedi:

* Izvor 31 - vlastiti prihodi za potrebe vlastite djelatnosti (rashodi za dodatna ulaganja na zgradama u Splitu i Kaštelima) i za predfinanciranje EU projekata u iznosu od 381.271 EUR-a,
* Izvor 52 - ostale pomoći odnosi se na sredstva Hrvatske zaklade za znanost, Sveučilišta u Splitu i Ministarstva znanosti, obrazovanja i mladih za koja se planira da će ostati neutrošena u 2025. godini za provedbu projekata u tijeku u iznosu od 83.670 EUR-a.
* Izvor 581 - izvedbena komponenta u iznosu od 139.773 EUR-a.

**U Splitu, 23.01.2025. godine**

Ravnateljica Instituta

\_\_\_\_\_\_\_\_\_\_\_\_\_\_\_\_\_

Dr. sc. Katja Žanić